Masina verwelkom SOE-ondersoek | Netwerk24
Masina verwelkom SOE-ondersoek
Mzwandile Masina, burgemeester van die Ekurhuleni-metro, sê hy verwelkom die spesiale ondersoekeenheid (SOE) se ondersoek na die metro se vervoerdepartement.
Die presidensie het Vrydag ’n mediaverklaring uitgereik wat bevestig pres. Cyril Ramaphosa het die SOE opdrag gegee om die departement te ondersoek.
“In Ekurhuleni sal die ondersoek op twee projekte fokus, die Vosloorus-hospitaalvervoer- en die Bluegum View- openbare vervoerfasiliteit,” lui die metro se mediaverklaring.
“Die SOE sal die bewerings ondersoek dat die verkrygingsprojekte in Februarie 2014 ongemagtig, onreëlmatig of vrugteloos en verkwistend was.
“Dié soort ingrypings is noodsaaklik as daar vermoedelik oortredings of wanadministrasie in enige projek is,” sê Ma­sina. “Ons verwelkom die ingryping en sal ons volle samewerking in hierdie verband gee. Ons werk met die publiek se geld en aanspreeklikheid is nie onderhandelbaar nie.”
Meer oor: Soe-Ondersoek | Mzwandile Masina | Ekurhuleni-Metro
Omstrede polisieman in Ekurhuleni aangestel
‘Versteekte hand’ hou ANC in hof
Ekurhuleni wil grond ‘deel met duisende’